CELEX: 31973R0776
Language: lv
Date: 1973-03-20 00:00:00
Title: Komisijas Regula (EEK) Nr. 776/73 (1973. gada 20. marts) par līgumu reģistrēšanu un ar apiņiem saistītas informācijas sniegšanu

Avis juridique important

|

31973R0776

Official Journal L 074 , 22/03/1973 P. 0014 - 0015 Finnish special edition: Chapter 3 Volume 5 P. 0112  Greek special edition: Chapter 03 Volume 9 P. 0087  Swedish special edition: Chapter 3 Volume 5 P. 0112  Spanish special edition: Chapter 03 Volume 6 P. 0227  Portuguese special edition Chapter 03 Volume 6 P. 0227 

KOMISIJAS REGULA (EEK) Nr. 776/73(1973. gada 20. marts)par līgumu reģistrēšanu un ar apiņiem saistītas informācijas sniegšanuEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju 1 un jo īpaši tās 6. panta 5. punktu un 18. pantu;tā kā Regulas (EEK) Nr. 1696/71 6. pants paredz, ka jāreģistrē visi tie līgumi par Kopienā ražotu apiņu piegādi, kas noslēgti starp ražotāju vai ražotāju apvienību un pircēju; tā kā tādēļ dalībvalstīm jāievieš šādu līgumu reģistrēšanas kārtība;tā kā, lai atvieglotu iepriekš noslēgto līgumu reģistrāciju, jāpanāk, lai tie būtu noslēgti rakstiski, un par tiem jāziņo iestādei, ko izraudzījusi katra dalībvalsts;tā kā, ja līgumi netiek noslēgti iepriekš un nav citu apliecinošo dokumentu, pietiek ar to, ka tos reģistrē, pamatojoties uz veikto piegāžu kvitēto faktūrrēķinu kopijām;tā kā piegādes, kas veiktas atbilstoši iepriekš noslēgtajiem līgumiem, var atšķirties, it īpaši pēc apjoma, no panāktās vienošanās; tā kā tātad ir jāpanāk, ka tiek reģistrētas arī šīs piegādes, lai iegūtu precīzus datus par apiņu tirdzniecību;tā kā reģistrācijas kārtība sākotnēji jāattiecina uz visiem līgumiem, kas skar 1973. gada ražu, ieskaitot tos, kuri ir noslēgti iepriekš, agrākā laikposmā;tā kā, lai atvieglotu gada ziņojuma sagatavošanu par stāvokli Regulas (EEK) Nr. 1696/71 11. pantā minēto apiņu ražošanā un tirdzniecībā, dalībvalstīm būtu jāsniedz vajadzīgā informācija Komisijai, it īpaši tā, kas iegūta saskaņā ar 1. pantu Komisijas 1972. gada 28. jūnija Regulā (EEK) Nr. 1350/72 par noteikumiem atbalsta piešķiršanai apiņu ražotājiem 2;tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,IR PIEŅĒMUSI ŠO REGULU.1. pantsRažotājas dalībvalstis ievieš kārtību, kādā jāreģistrē apiņu piegādes līgumi, kas noslēgti starp ražotāju vai atzītu ražotāju grupu un pircēju. Šī reģistrācija skar tikai līgumus saistībā ar apiņiem, kas ievākti attiecīgajā dalībvalstī.2. pantsLīgumus, kas noslēgti iepriekš, slēdz rakstiski. Katra iepriekš noslēgta līguma eksemplāru ražotājs vai atzīta ražotāju grupa mēneša laikā pēc tā noslēgšanas nosūta iestādēm, ko katra dalībvalsts izraudzījusies līgumu reģistrēšanai.3. pantsIestāde, kas minēta 2. pantā, reģistrē visas veiktās piegādes, tajā pašā laikā atsevišķi nodalot līgumus, kuri noslēgti iepriekš, un citādi noslēgtos līgumus. Reģistrāciju veic, pamatojoties uz kvitētā faktūrrēķina kopiju, kas pārdevējam jānosūta minētajai iestādei. Pārdevējs var nosūtīt šīs kopijas tūlīt pēc piegādes veikšanas vai arī visas kopā, bet jebkurā gadījumā līdz 15. martam.4. pantsKatra dalībvalsts līdz 31. martam un sākotnēji līdz 1974. gada 31. martam paziņo Komisijai šādas ziņas par katru atzītu ražošanas reģionu un par katru šķirni:a) attiecībā uz pašreizējā kalendārā gada ražu un katru nākamo ražu:- apiņu daudzumu, par kādu iepriekš noslēgti līgumi,- vidējo cenu par 50 kg;b) attiecībā uz piegādēm, kas veiktas no iepriekšējā kalendārā gada ražas, turklāt atsevišķi nodalot līgumus, kas noslēgti iepriekš un citādi noslēgtos līgumus:- piegādāto apiņu daudzumu,- vidējo cenu par 50 kg.5. pantsSākotnēji līgumu reģistrāciju piemēro visiem līgumiem, kas attiecas uz 1973. gada ražu.6. pantsKatra dalībvalsts ik gadu ne vēlāk kā 31. martā paziņo Komisijai attiecībā uz katru ražošanas reģionu un katru šķirni:a) stādījumu kopējo platību (ha), kas paziņota saskaņā ar Regulas (EEK) Nr. 1350/72 1. pantu;b) novākto daudzumu.7. pantsŠī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 1973. gada 20. martāKomisijas vārdā priekšsēdētājsFranois-Xavier Ortoli1 OV L 175, 4.8.1971., 1. lpp.2 OV L 148, 30.6.1972., 11. lpp.